cyanic-selkie/wikianc huggingface dataset:
Περιθλαστικό σφάλμα
Μια φωτομετρική τομή του περιθλαστικού σχηματισμού του Airy μπορείτε να δείτε εδω, όπου παρατηρείται ότι η ένταση του φωτός του πρώτου φωτεινού δακτυλίου είναι μόλις το 1/60 περίπου της έντασης του κέντρου του δίσκου. Παρά το γεγονός ότι οι δακτύλιοι έχουν πολύ μικρή φωτεινότητα απο το κέντρο του δίσκου, εν τούτοις το συνολικό ποσοστό φωτεινής ενέργειας που περιέχουν είναι σημαντικό και ανέρχεται στο 16,1% ενώ ο δίσκος του Airy περιλαμβάνει το 83,9%.
όπου λ το μήκος κύματος της εισερχόμενης δέσμης, f η εστιακή απόσταση του φακού και D η διάμετρος του διαφράγματος. Ο συντελεστής 1,22 προκύπτει απο τον πρώτο μηδενισμό της συνάρτησης Bessel για την ένταση του σχηματισμού.
Φακοί των οποίοι τα γεωμετρικά τους σφάλματα είναι μικρότερου μεγέθους απο το περιθλαστικό τους σφάλμα ονομάζονται περιθλαστικά περιορισμένοι. Αυτοί οι φακοί δεν επιδέχονται γεωμετρική βελτίωση και τα είδωλα που δίνουν διαθέτουν την ευκρίνεια που επιτρέπει το φαινόμενο της περίθλασης.
Κατηγορία:Σφάλματα φακών
Λάμπραντορ Σίτι
Η Λάμπραντορ Σίτι (αγγλικά: Labrador City· δηλ. 'Πόλη του Λαμπραντόρ') είναι κωμόπολη στο δυτικό Λαμπραντόρ (τμήματος της καναδικής επαρχίας της Νέας Γης και Λαμπραντόρ), κοντά στα σύνορα του Κεμπέκ με πληθυσμό 7.220 κατοίκων από το 2016. Η γειτονική πόλη της Λάμπραντορ Σίτι είναι το Ουάμπους, μια μικρότερη πόλη με πληθυσμό περίπου 1.906 άτομα από το 2016. Μαζί, οι «δίδυμες πόλεις» είναι γνωστές ως Λάμπραντορ Ουέστ.
Το σύνθημα της Λάμπραντορ Σίτι είναι το Καμιστιάτουσσετ, μια λέξη της Γλώσσας Νασκάπι που σημαίνει «γη των σκληρά εργαζομένων ανθρώπων». Το οικόσημο της πόλης της Λάμπραντορ Σίτι είναι αυτό μιας αρκτικής κουκουβάγιας που κρατά έναν πάπυρο πάνω από ένα μαύρο μπαστούνι σε ένα ανάχωμα κόκκινης γης. Το σύμβολο αντιπροσωπεύει την εξόρυξη σιδηρομεταλλεύματος. Το μπαστούνι πλαισιώνεται από δύο καριμπού. Τόσο οι αρκτικές κουκουβάγιες όσο και τα καριμπού είναι γηγενή στην περιοχή της Λάμπραντορ Σίτι.
Παραπομπές
Κατηγορία:Πόλεις του Καναδά Κατηγορία:Νέα Γη και Λαμπραντόρ
Στραμώνιο
Το στραμώνιο, (λατ. Datura stramonium - Δατούρα η στραμώνιος) είναι η κοινή ονομασία δικοτυληδόνων φυτών του ομώνυμου είδους της οικογενείας των Στρυχνοειδών (Solanaceae). Επίσης λέγεται και διαβολόχορτο. Πρόκειται για μονοετές ποώδες φυτό. Είναι διαδεδομένο στην Ευρώπη και φύεται συνήθως σε ακαλλιέργητους αγρούς και πετρώδεις τοποθεσίες. Συναντάται αυτοφυές στην Ελλάδα, όπου είναι γνωστό με διάφορες κοινές ονομασίες, όπως βρομόχορτο και τάτουλα.
Περιγραφή
Η δατούρα η στραμώνιος είναι φυτό εγγενές στην Βόρεια Αμερική, αλλά διαδόθηκε στον κόσμο από τα παλαιά χρόνια. Το φυτό περιγράφηκε επιστημονικά και ονομάστηκε από τον Σουηδό βοτανολόγο Κάρολο Λινναίο το 1753, αν και είχε περιγραφεί ήδη έναν αιώνα νωρίτερα από βοτανολόγους, όπως ο Nicholas Culpeper. Πρόκειται για πόα μονοετή με βλαστό ροδοϊώδη ή πράσινο με μεγάλα σκουροπράσινα φύλλα, ωοειδή, με περιφέρεια κομμένη βαθιά σε μεγάλα, άνισα, δόντια ή λοβούς. Τα άνθη του είναι μεγάλα με μήκος 6-10 εκ., λευκά ή ροδοϊώδη, με στεφάνη χοανοειδή και κάλυκα σωληνωτό, ανοιχτοπράσινο και οδοντωτό. Ο καρπός είναι κάψα με μέγεθος μεγάλου καρυδιού, συνήθως με πολλά αγκάθια ή σπανιότερα λεία.
Πολλαπλασιάζεται εύκολα με σπέρματα και αναπτύσσεται σε έδαφος ελαφρό, ασβεστούχο και καλά λιπασμένο.
Χρήσεις
Είναι φυτό δηλητηριώδες, πλούσιο σε ατροπίνη, υοσκυαμίνη και σκοπολαμίνη, χρησιμοποιείται στη φαρμακευτική για τα αλκαλοειδή που περιέχει. Επειδή τα αυτοφυή φυτά δεν επαρκούν για τις ανάγκες του εμπορίου, ορισμένα είδη δατούρας, και κυρίως το στραμώνιο, καλλιεργούνται σε σημαντική έκταση. Από τα ξερά φύλλα επίσης του στραμώνιου κατασκευάζονται τσιγάρα για τους ασθματικούς.
Η ατροπίνη και η σκοπολαμίνη (δύο ουσίες οι οποίες βρίσκονται σε πολύ υψηλές συγκεντρώσεις στο φυτό) είναι μουσκαρινικοί ανταγωνιστές οι οποίοι μπορούν να χρησιμοποιηθούν για τη θεραπεία της νόσου του Πάρκινσον και των ασθενειών κίνησης, επίσης μπορούν να αναστείλλουν τη παρασυμπαθητική διέγερση του ουροποιητικού συστήματος, του αναπνευστικού συστήματος, του γαστρεντερικού σωλήνα, της καρδιάς και των οφθαλμών.
Σημειώσεις
<references group="σημ." />
Κάνδαλος
Στην Αρχαία ελληνική μυθολογία ο Κάνδαλος ένας από τους Ηλιάδαι ήταν γιος της Νύμφης Ρόδου και κάποιου ηλιακού θεού, είτε του Ηλίου (κατά τον Ελλάνικο), είτε του Απόλλωνα. Στην πρώτη (και πιο διαδεδομένη) εκδοχή, ο Κάνδαλος ήταν ένας από τους επτά Ηλιάδες, γιους του Ηλίου και της Ρόδου. Ο Κάνδαλος και οι αδελφοί του Τρίωψ, Μακαρεύς της Ρόδου και Ακτίς σκότωσαν τον αδελφό τους Τέναγη κι έτσι κατέφυγαν σε άλλα μέρη. Ο Κάνδαλος κατέφυγε στην Καρία.
Πηγές
Κανδαλος
Πανεπιστήμιο του Σικάγου
Το Πανεπιστήμιο του Σικάγου (αγγλ. University of Chicago) είναι ιδιωτικό πανεπιστήμιο με έμφαση στην έρευνα, που έχει έδρα την πόλη Σικάγο των ΗΠΑ. Ιδρύθηκε το 1890 και αποτελείται από το Κολέγιο του Πανεπιστημίου του Σικάγου (για όλες τις προπτυχιακές σπουδές), τις μεταπτυχιακές σχολές, διεπιστημονικές επιτροπές οργανωμένες σε 4 ακαδημαϊκά ερευνητικά τμήματα, και επτά επαγγελματικές σχολές. Εκτός από τις επιστήμες του ανθρώπου και τις θετικές επιστήμες, το Πανεπιστήμιο είναι πολύ γνωστό και για τις επαγγελματικές σχολές, όπως την Ιατρική Σχολή (Pritzker School of Medicine), τη Σχολή Επιχειρήσεων (Booth School of Business) και τη Νομική Σχολή. Σήμερα το Πανεπιστήμιο του Σικάγου έχει περί τους 6000 προπτυχιακούς φοιτητές και περίπου 15 χιλιάδες συνολικά.
Το Τμήμα Φυσικής του Πανεπιστημίου του Σικάγου διεδραμάτισε σημαντικό ρόλο στην επίτευξη της πρώτης τεχνητής αυτοσυντηρούμενης αλυσιδωτής πυρηνικής αντιδράσεως στην ιστορία, κάτω από το γήπεδο τένις Stagg του ιδρύματος. Το ερευνητικό έργο του Πανεπιστημίου έχει βοηθηθεί από μοναδικές συνεργασίες με παγκόσμιου κύρους ιδρύματα, όπως το γειτονικό Φέρμιλαμπ και το Εθνικό Εργαστήριο Αργκόν. Διαθέτει επίσης τις Πανεπιστημιακές Εκδόσεις του Σικάγου (University of Chicago Press), που είναι ο μεγαλύτερος πανεπιστημιακός εκδοτικός οίκος στις ΗΠΑ. Το 2020 εκτιμάται ότι θα ολοκληρωθεί το «Προεδρικό Κέντρο Μπαράκ Ομπάμα», που θα στεγασθεί στο Πανεπιστήμιο και θα περιλαμβάνει την Προεδρική Βιβλιοθήκη Ομπάμα και τα γραφεία του Ιδρύματος Ομπάμα.
Το Πανεπιστήμιο του Σικάγου ιδρύθηκε από τη Home Mission Society, την Εκπαιδευτική Εταιρεία των Αμερικανών Βαπτιστών, με ιδρυτική δωρεά από τον μεγιστάνα του πετρελαίου και (θεωρούμενο ως) πλουσιότερο άνθρωπο στην ιστορία, τον Τζον Ντάβισον Ροκφέλερ. Ο Γουίλιαμ Ρ. Χάρπερ (William Rainey Harper) υπήρξε ο πρώτος Πρόεδρος του ιδρύματος, το 1891, ενώ τα πρώτα μαθήματα έλαβαν χώρα το 1892. Το Πανεπιστήμιο του Σικάγου έγινε ένα από τα 14 ιδρυτικά μέλη της Ενώσεως Αμερικανικών Πανεπιστημίων, ενός διεθνούς οργανισμού ερευνητικών ΑΕΙ, το 1900. Από το Πανεπιστήμιο του Σικάγου έχουν αποφοιτήσει πολλές εξέχουσες προσωπικότητες. Μέχρι στιγμής υπάρχουν 89 κάτοχοι Βραβείου Νόμπελ που με τον ένα ή με τον άλλο τρόπο συνδέονται με το Πανεπιστήμιο. Επιπλέον, οι απόφοιτοι του ιδρύματος περιλαμβάνουν 9 κατόχους του Μεταλλίου Φιλντς (του «νόμπελ» των μαθηματικών), 13 δισεκατομμυριούχους και πληθώρα μελών του αμερικανικού κοινοβουλίου και πολιτικών ηγετών άλλων χωρών του κόσμου.
Ιστορία
thumb|255px|Ο ιστορικός [[θυρεός του Πανεπιστημίου του Σικάγου. Ο φοίνικας είναι το μυθικό πτηνό που ξαναγεννιέται από τις στάχτες του.]] thumb|right|285px|Τελετή σε μία από τις πρώτες συνόδους του σώματος αποφοίτων του ιδρύματος
Οι απαρχές
Το Πανεπιστήμιο του Σικάγου ιδρύθηκε ως μη θρησκευτικό ίδρυμα μικτής φοιτήσεως ανδρών και γυναικών το έτος 1890 από την American Baptist Education Society, την Εκπαιδευτική Εταιρεία των Αμερικανών Βαπτιστών, με ιδρυτική δωρεά από τον μεγιστάνα του πετρελαίου και (θεωρούμενο ως) πλουσιότερο άνθρωπο στην Ιστορία, τον Τζον Ντάβισον Ροκφέλερ, πάνω σε γη που δωρήθηκε από τον επιχειρηματία Μάρσαλ Φηλντ. Ενώ η δωρεά του Ροκφέλερ εξασφάλισε την ακαδημαϊκή λειτουργία και τη μακροπρόσθεσμη «προίκα» του ιδρύματος, προβλεπόταν στους όρους της ότι δεν θα μπορούσε να χρησιμοποιηθεί για την ανέγερση κτηρίων. Η αρχική πανεπιστημιόπολη χρηματοδοτήθηκε από δωρεές πλούσιων κατοίκων του Σικάγου, όπως του Σίλας Κομπ (Silas B. Cobb, 1812-1900), που έκτισε το πρώτο κτίσμα του ιδρύματος, το Cobb Lecture Hall, ισοφαρίζοντας την αξία της δωρεάς του Φηλντς, 100 χιλιάδες δολάρια της εποχής. Ανάμεσα στους άλλους ευεργέτες ήταν και οι επιχειρηματίες Τσαρλς Λ. Χάτσινσον (Charles L. Hutchinson), Μάρτιν Α. Ράιερσον (Martin A. Ryerson), Λέων Μάντελ (Leon Mandel), και Τζωρτζ Γουόκερ, συγγενής του Κομπ που τον ενθάρρυνε στην αρχική δωρεά του.
Αγκύλωση της κροταφογναθικής άρθρωσης
μικρογραφία|Απεικόνιση μιας υγιούς [[Κροταφογναθική άρθρωση|κροταφογναθικής άρθρωσης. Η άρθρωση αυτή βρίσκεται μεταξύ της κάτω γνάθου και του κροταφικού οστού του κρανίου.]]
Η αγκύλωση της κροταφογναθικής άρθρωσης (αγγ. Temporomandibular Joint Ankylosis) είναι μια σοβαρή ασθένεια που έχει ως αποτέλεσμα την περιορισμένη κίνηση ή την πλήρη ακινησία της κάτω γνάθου λόγω παθολογικών αλλαγών στην άρθρωση. Μπορεί να είναι εκ γενετής ή μετατραυματική. Ανάλογα με τη φύση των αλλαγών, οι αγκυλώσεις της κροταφογναθικής άρθρωσης χωρίζονται σε ινώδεις και οστεώδεις.
Πανεπιστήμιο του Σικάγου
Οι απαρχές
Η Επιχειρηματική Σχολή του Πανεπιστημίου (σήμερα Booth School of Business) ιδρύθηκε το 1898 και η Νομική Σχολή το 1902. Μερικά χρόνια αργότερα, το 1919, ιδρύθηκε το «Ινστιτούτο Ανατολικών Σπουδών» για τη στήριξη και ερμηνεία αρχαιολογικών ανασκαφών στην περιοχή που ήταν τότε γνωστή ως Εγγύς Ανατολή.
Αγκύλωση της κροταφογναθικής άρθρωσης
Σοβαρές ανατομικές διαταραχές που αναπτύσσονται με την αγκύλωση της κροταφογναθικής άρθρωσης και η έλλειψη κινήσεων της κάτω γνάθου οδηγούν σε διαταραχή ζωτικών λειτουργιών όπως η αναπνοή, η κατάποση, η μάσηση και η ομιλία, προκαλούν σοβαρή βλάβη στην υγεία του ασθενούς, επηρεάζοντας αρνητικά την ανάπτυξη πολλών συστημάτων οργάνων του ανθρώπινου σώματος. Η καθυστέρηση στην ανάπτυξη της κάτω γνάθου και η λειτουργική κατωτερότητα, με τη σειρά τους, οδηγούν με την πάροδο του χρόνου στην ανάπτυξη παραμορφώσεων των οστών του κρανίου του προσώπου.
Πανεπιστήμιο του Σικάγου
Οι απαρχές
Πριν ακόμα το 1900, το Πανεπιστήμιο του Σικάγου, φοβούμενο ότι η μελλοντική ανάπτυξή του θα οδηγούσε στην καχεξία μικρότερες σχολές και κολέγια της περιοχής απορροφώντας τους καλούς φοιτητές, συνδέθηκε με συμφωνίες συνεργασίας με αρκετά περιφερειακά ιδρύματα, όπως τα Κολέγια Ντε Μόιν, Σάιμερ (Shimer College) και Καλαμαζού, το Πανεπιστήμιο Μπάτλερ και το Πανεπιστήμιο Στέτσον. Κατά τους όρους της συνεργασίας, τα άλλα ιδρύματα ήταν υποχρεωμένα να έχουν μαθήματα συγκρίσιμα με αυτά του Πανεπιστημίου του Σικάγου, να ενημερώνουν πρώτα αυτό για διορισμούς ή απολύσεις μελών του διδακτικού προσωπικού, να μη προβαίνουν σε διορισμούς χωρίς την έγκρισή του και να του αποστέλλουν αντίγραφα των θεμάτων των εξετάσεων για προτάσεις. Το Πανεπιστήμιο του Σικάγου με τη σειρά του συμφωνούσε να δίνει τίτλο σπουδών σε κάθε φοιτητή από συνδεόμενη σχολή που είχε βαθμό A και στα 4 έτη των σπουδών του, καθώς και σε όποιον είχε πάρει 12 εβδομάδες (1 εξάμηνο) πρόσθετων μαθημάτων στο Πανεπιστήμιο του Σικάγου. Το τελευταίο παρείχε επίσης βιβλία και επιστημονικό εξοπλισμό στα άλλα ιδρύματα σε τιμή κόστους, ειδικευμένους διδάσκοντες δωρεάν (εκτός από τα μεταφορικά έξοδα) και από ένα αντίγραφο κάθε βιβλίου και περιοδικού που θα εξέδιδαν οι Πανεπιστημιακές Εκδόσεις του Σικάγου δωρεάν. Το κάθε μέρος μπορούσε να τερματίσει τη συνεργασία μετά από έγκαιρη ειδοποίηση. Αρκετοί καθηγητές του μεγάλου πανεπιστημίου ωστόσο αντιπαθούσαν τη συνεργασία αυτή, καθώς αναγκάζονταν να εργάζονται επιπλέον χωρίς πρόσθετη αμοιβή και πίστευαν ότι μείωνε την ακαδημαϊκή φήμη του Πανεπιστημίου του Σικάγου. Το πρόγραμμα συνεργασιών τερματίσθηκε έτσι το 1910.
Αγκύλωση της κροταφογναθικής άρθρωσης
Η διάγνωση της αγκύλωσης της κροταφογναθικής άρθρωσης γίνεται συνήθως με κλινική εξέταση και απεικονιστικές μελέτες. Ο στόχος διαχείρισης της αγκύλωσης είναι να αυξήσει τη λειτουργία της κάτω γνάθου του ασθενούς, να διορθώσει τη σχετική παραμόρφωση του προσώπου, να μειώσει τον πόνο και να αποτρέψει την επαναγκύλωση.
Αιτιολογία
μικρογραφία|Ανθρώπινο κρανίο. Στο τετράγωνο φαίνεται η κροταφογναθική άρθρωση μικρογραφία|Απεικόνιση κροταφογναθικής άρθρωσης Η αιτία της αγκύλωσης της κάτω γνάθου μπορεί να είναι: Επομένως, η αγκύλωση συνήθως χωρίζεται σε επίκτητη και εκ γενετής, φλεγμονώδη και τραυματική.
Πανεπιστήμιο του Σικάγου
Από το 1920 ως το 1990
left|thumb|285px|Μέρος της ομάδας του Πανεπιστημίου που εργάσθηκε για την επίτευξη της πρώτης τεχνητής αυτοσυντηρούμενη αλυσιδωτής πυρηνικής αντιδράσεως στην Ιστορία, με τον [[Ενρίκο Φέρμι|Φέρμι στην πρώτη σειρά και τον Σίλαρντ στη δεύτερη.]] Το Πανεπιστήμιο του Σικάγου επέζησε της οικονομικής υφέσεως του 1929 χάρη σε χρηματικά αποθέματα που είχαν συγκεντρωθεί από το 1920 και μετά, και στην οικονομική στήριξη από το Ίδρυμα Ροκφέλερ. Κατά τον Β΄ Παγκόσμιο Πόλεμο το Πανεπιστήμιο συνεισέφερε σημαντικά στο Πρόγραμμα Μανχάταν. Σε χώρους του απομονώθηκε για πρώτη φορά το στοιχείο πλουτώνιο και επιτεύχθηκε η πρώτη τεχνητή αυτοσυντηρούμενη αλυσιδωτή πυρηνική αντίδραση στην ανθρώπινη Ιστορία, από τον Ενρίκο Φέρμι το 1942. .
Αγκύλωση της κροταφογναθικής άρθρωσης
Παθογένεση
Οι τραυματισμοί και η εξάπλωση των λοιμώξεων μέσω των αιματογενών οδών ή μέσω άμεσης επαφής μικροβίων με την περιοχή του μέσου ωτός έχουν ως συνέπεια την καταστροφή της χόνδρινης επικάλυψης του αρθρικού χόνδρου.
Με την ινώδη αγκύλωση της κροταφογναθικής άρθρωσης παρατηρούνται καταστροφικές αλλαγές στον ιστό του χόνδρου μέχρι την πλήρη εξαφάνιση του χόνδρου της αρθρικής επιφάνειας της κεφαλής, του διάρθριου δίσκου και της αρθρικής κοιλότητας του κροταφικού οστού. Αυτό οδηγεί σε σύντηξη της αρθρικής κεφαλής με τον διάρθριου δίσκο και την αρθρική κοιλότητα του κροταφικού οστού με πυκνό ινώδη ιστό, ο οποίος συχνά οστεοποιείται.
Με οστεώδη αγκύλωση σχηματίζεται σύντηξη οστού του κονδύλου με το κροταφικό οστό. Σε αυτή την περίπτωση, ο κόνδυλος παραμορφώνεται (αυξάνει το πάχος, διογκώνεται), ενώ η αρθρική κεφαλή ισοπεδώνεται. Μερικές φορές οι αποφύσεις του κονδύλου και του κορωνοειδούς, σχηματίζοντας ένα σύμπλεγμα σημαντικού πάχους, συγχωνεύονται με τη βάση του κρανίου, το ζυγωματικό τόξο και την άνω γνάθο. Σε τέτοιες περιπτώσεις, η εγκοπή της κάτω γνάθο μειώνεται ή απουσιάζει.
Η οστεώδη αγκύλωση εμφανίζεται συχνότερα στην παιδική ηλικία και στην εφηβεία, που εξηγείται με την υψηλή ικανότητα σχηματισμού οστών στα παιδιά. Η ινώδη αγκύλωση παρουσιάζεται συχνότερα στους ενήλικες.
Κλινική εικόνα
Οι αγκυλώσεις διακρίνονται σε αγκύλωση μιας άρθρωσης (μονομερής) και σε αγκύλωση δύο αρθρώσεων (διμερής). Οι μονομερείς βλάβες της κροταφογναθικής άρθρωσης είναι πολύ πιο συχνές (περίπου 93%). Το κύριο κλινικό σημάδι που ανησυχεί περισσότερο τους ασθενείς είναι η αδυναμία ανοίγματος του στόματος, γεγονός που δυσκολεύει την λήψη τροφής. Δεν υπάρχει πάντα καθαρός λόγος, είναι αδύνατη η συντηρητική οδοντιατρική θεραπεία, παρατηρείται η κακοσμία του στόματος. Όταν η αγκύλωση είναι μονομερή υπάρχει η δυνατότητα διάνοιξης του στόματος έστω και ελάχιστα. Όταν όμως έχουν προσβληθεί και οι δύο αρθρώσεις τότε το στόμα ανοίγει ελάχιστα ή και καθόλου.
Επίσης στη δομή της παθολογίας διακρίνεται η μερική και η πλήρης αγκύλωση της κροταφογναθικής άρθρωσης. Στην πρώτη περίπτωση στις αρθρικές επιφάνειες παραμένουν τα υπολείμματα του χόνδρινου ιστού, ενώ στη δεύτερη περίπτωση αναπτύσσεται πλήρης ακινησία της κάτω γνάθου.
Θεραπεία
Στο αρχικό στάδιο της θεραπείας της ινώδους αγκύλωσης της κροταφογναθικής άρθρωσης, είναι δυνατή η χρήση συντηρητικών μεθόδων θεραπείας. Αυτά περιλαμβάνουν: Αλλά, σε γενικές γραμμές, αυτές οι μέθοδοι δεν επαρκούν, γι’ αυτό η διόρθωση και θεραπεία της αγκύλωσης γίνεται χειρουργικά με μια επέμβαση που λέγεται αρθροπλαστική και γίνεται από εξειδικευμένους χειρουργούς, τους γναθοχειρουργούς. Η επέμβαση στοχεύει στην έγκαιρη αποκατάσταση της κινητικότητας της κάτω γνάθου και την εξάλειψη δευτερογενών παραμορφώσεων των οστών του σκελετού του προσώπου.
Με ειδική κινησιοθεραπεία, που ακολουθεί την επέμβαση, προλαμβάνεται η υποτροπή.
Μέθοδοι θεραπείας της αγκύλωση της κροταφογναθικής άρθρωσης
=== Αρθροπλαστική με τη μέθοδο του Γ.Π. Ιωαννίδη   === μικρογραφία|Εικ.1. Σχήμα τομής του δέρματος πίσω από την υπογνάθια περιοχή Γίνεται μία τομή δέρματος μήκους 6-7cm πίσω από τη γωνία της κάτω γνάθου σε απόσταση 1cm κάτω από το λοβίο του αυτιού και επεκτείνεται στην υπογνάθια περιοχή κάτω από το κάτω άκρο της γνάθου κατά 2,5cm (Εικ.1). Η υπογνάθια τομή γίνεται χαμηλότερα από την συνηθισμένη τομή έτσι ώστε μετά την ολοκλήρωση της επέμβασης η ουλή να μην βρίσκεται στο μάγουλο,όπως όταν χρησιμοποιείται μια συμβατική υπογνάθια τομή, αλλά κάτω από το κάτω άκρο της γνάθου. Με χαμηλότερη τομή, είναι δυνατόν να αποφευχθεί και ο τραυματισμός του κλάδου του προσωπικού νεύρου, που παρατηρείται επανειλημμένα με τη συνήθη διαδεδομένη υπογνάθια τομή.
Μετά την τομή του δέρματος και των υποκείμενων μαλακών ιστών, ο μασητήρας μυς και ο έσω πτερυγοειδής μυς διαχωρίζονται από τις θέσεις κατάφυσης στην άκρη της κάτω γνάθου με ψαλίδι, έτσι ώστε το περιόστεο να μην αποκολληθεί από το οστό. μικρογραφία|Εικ.2. Σχήμα προώθησης της βελόνας Kerger και δεμένο σ’ αυτήν το πριόνι Gigli Η οστεοτομή του κλάδου της κάτω γνάθου εκτελείται με πριόνι Gigli. Για να γίνει αυτό, εισάγεται μια βελόνα Kerger 1cm μπροστά από το τράγο του πτερυγίου του αυτιού στο κάτω άκρο του ζυγωματικού τόξου. Το αιχμηρό άκρο της βελόνας ολισθαίνει πρώτα κατά μήκος της οπίσθιας άκρης του κλάδου της κάτω γνάθου και στη συνέχεια κατά μήκος της εσωτερικής της επιφάνειας. Παρακάμπτοντας με αυτόν τον τρόπο το μπροστινό άκρο του κλάδου, η άκρη της βελόνας βγαίνει στο μάγουλο κάτω από το ζυγωματικό οστό (Εικ.2). Στη βελόνα με ένα παχύ μεταξωτό νήμα δένεται το πριόνι Gigli. Μετά από αυτό, η βελόνα Kerger αφαιρείται και στη θέση της περνιέται το πριόνι Gigli (Εικ.3). Ο κλάδος πριονίζεται όσο το δυνατόν ψηλότερα στην περιοχή του άνω τρίτου της κάτω γνάθου, περίπου 3-5mm κάτω από την μηνοειδή εντομή της κάτω γνάθου.
Κατά τη διάρκεια της οστεοτομίας αποκολλούνται με μεταλλικό αποκολλητήρα οι μαλακοί ιστοί πίσω και κάτω από τον κλάδο της κάτω γνάθου. Η απομάκρυνση των μαλακών ιστών τους προστατεύει από τραυματισμό και αποτρέπει την αιμορραγία, η οποία δεν πρέπει να συμβαίνει με σωστή εκτέλεση ατραυματικής οστεοτομίας.
Πανεπιστήμιο του Σικάγου
Από το 1920 ως το 1990
Στις αρχές της δεκαετίας του 1950 οι αιτήσεις φοιτητών για εγγραφή στο πανεπιστήμιο μειώθηκαν ως αποτέλεσμα αυξανόμενης εγκληματικότητας και παρακμής στη γειτονιά του Χάιντ Παρκ του Σικάγου. Ως αντίδραση, το ίδρυμα έγινε μεγάλος χορηγός σε ένα σχέδιο αστικής αναπλάσεως, που μετέβαλε σημαντικά την αρχιτεκτονική και τις οδούς της περιοχής.
Το Πανεπιστήμιο του Σικάγου είχε τις δικές του εμπειρίες από τις φοιτητικές εξεργέρσεις της δεκαετίας του 1960, με αρχή το 1962, όταν οι φοιτητές έκαναν κατάληψη (sit-in) στο γραφείο του προέδρου Τζωρτζ Μπηντλ (George Beadle), διαμαρτυρόμενοι για την πόλιτική ενοικίων του ιδρύματος εκτός πανεπιστημιοπόλεως. Μετά από συνεχείς αναστατώσεις, μία επιτροπή του ιδρύματος εξέδωσε το 1967 τη λεγόμενη «Αναφορά Κάλβεν», μία δισέλιδη ανακοίνωση της πολιτικής του Πανεπιστημίου όπου αναφερόταν ότι: «Για να επιτελέσει την αποστολή του στην κοινωνία, ένα πανεπιστήμιο πρέπει να διατηρεί ένα ασυνήθιστο περιβάλλον ελευθερίας της αναζητήσεως και μία ανεξαρτησία από πολιτικές φατρίες, πάθη και πιέσεις.» Η αναφορά αυτή χρησιμοποιήθηκε έκτοτε για να δικαιολογήσει αποφάσεις όπως π.χ. η άρνηση του ιδρύματος να αποσύρει επενδύσεις από τη ρατσιστική Νότια Αφρική τη δεκαετία του 1980 και από το Νταρφούρ το 2008.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Εάν η αφαίρεση της άνω οστικής μάζας είναι τεχνικά αδύνατη, τότε στο κέντρο της σχηματίζεται βαθιά υποδοχή και τοποθετείται σ’ αυτήν ένα κομμάτι ομοχόνδριο (αγγ.homocartilage), δημιουργώντας τεχνητή κοιλότητα.
Πανεπιστήμιο του Σικάγου
Από το 1920 ως το 1990
Το 1969 περισσότεροι από 400 φοιτητές, με αφορμή την άδικη κατά τη γνώμη τους αποπομπή μιας δημοφιλούς καθηγήτριας της κοινωνιολογίας, της Μαρλήν Ντίξον, κατέλαβαν το κτήριο διοικήσεως επί 2 εβδομάδες. Μετά τη λήξη της κατάληψης, που έγινε όταν η Ντίξον αρνήθηκε να επαναπροσληφθεί για ένα έτος, 42 φοιτητές αποβλήθηκαν δια παντός από το Πανεπιστήμιο και άλλοι 81 προσωρινά. Αυτή ήταν η σκληρότερη αντίδραση σε φοιτητικές καταλήψεις σε οποιοδήποτε αμερικανικό πανεπιστήμιο τα χρόνια εκείνα.
Από το 1990 μέχρι σήμερα
thumb|Άποψη από το [[Midway Plaisance]] Το 1999 ο τότε πρόεδρος Χιούγκο Φ. Σόνενσαϊν ανακοίνωσε σχέδια ελαφρύνσεως του διάσημου πλέον «Κοινού Πυρήνα» μαθημάτων, μειώνοντας τον αριθμό των υποχρεωτικών μαθημάτων του από 21 σε 15. Μεγάλες εκδόσεις, όπως οι The New York Times και The Economist, ανέδειξαν αυτό το θέμα και τότε το Πανεπιστήμιο του Σικάγου έγινε το επίκεντρο μιας πανεθνικής συζητήσεως για την εκπαίδευση. Οι αλλαγές τελικώς έγιναν, αλλά ο θόρυβος γύρω από το θέμα διεδραμάτισε έναν ρόλο στην απόφαση του Σόνενσαϊν να παραιτηθεί το επόμενο έτος.
Από το 2004 και μετά το ίδρυμα άρχισε μερικά επεκτατικά προγράμματα προϋπολογισμού πολλών δεκάδων εκατομμυρίων δολαρίων. Το 2008 ανακοινώθηκε η ίδρυση του «Ινστιτούτου Μίλτον Φρίντμαν», κάτι που δημιούργησε και πάλι αντιπαραθέσεις μεταξύ υποστηρικτών και αντίθετων στο γεγονός καθηγητών και φοιτητών. Το κέντρο αυτό στοίχισε 200 εκατομ. δολάρια και κατέλαβε τα κτήρια της Θεολογικής Σχολής. Το ίδιο έτος ο μεγαλοεπενδυτής Ντέιβιντ Μπουθ δώρισε 300 εκατομμύρια στην Επιχειρηματική Σχολή, που κατόπιν αυτού πήρε το όνομά του: επρόκειτο για τη μεγαλύτερη δωρεά στην ιστορία του Πανεπιστημίου και για τη μεγαλύτερη σε οποιαδήποτε Επιχειρηματική Σχολή στην ιστορία. Το 2009 πολλά νέα κτήρια σχεδιάζονταν ή βρίσκονταν υπό ανέγερση. Σήμερα κατασκευάζεται το δεκαώροφο «Κέντρο Jules & Gwen Knapp για τη Βιοϊατρική Ανακάλυψη», ενώ ταυτόχρονα έγιναν και άλλες προσθήκες στο Ιατρικό Κέντρο (Σχολή) του ιδρύματος.
Πανεπιστημιόπολη
Η κύρια πανεπιστημιόπολη καταλαμβάνει έκταση 854 στρεμμάτων στις συνοικίες Χάιντ Παρκ και Γούντλων του Σικάγου, 11 χιλιόμετρα νότια του κέντρου της πόλεως. Χωρίζεται σε βόρειο και νότιο τμήμα από το μεγάλο γραμμικό πάρκο Midway Plaisance, που δημιουργήθηκε για την Παγκόσμια Έκθεση του Σικάγου του 1893. Το 2011 το περιοδικό Travel+Leisure της Νέας Υόρκης κατέταξε την πανεπιστημιόπολη ως μία από τις ομορφότερες στις ΗΠΑ.
thumb|right|Το Cobb Lecture Hall ήταν το πρώτο κτίσμα του Πανεπιστημίου (1892) και το δαπανηρότερο στην κατασκευή του από τα αρχικά 16. Το πρότυπο της αρχιτεκτονικής του ήταν γοτθικού ρυθμού κτήρια στο [[Πανεπιστήμιο της Οξφόρδης ]] Τα αρχικά κτίσματα, που συναποτελούν το «Κύριο Ορθογώνιο», σχεδιάσθηκαν από τον αρχιτέκτονα του Σικάγου Χένρυ Άιβς Κομπ (1859-1931). Αποτελούν μίγμα του βικτωριανού γοτθικού και του «κολεγιακού γοτθικού» ρυθμού, με πρότυπο τα κολέγια του Πανεπιστημίου της Οξφόρδης (π.χ. ο Πύργος Μίτσελ μιμείται τον Μαγδαλήνιο Πύργο της Οξφόρδης ).
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Ο συγγραφέας θεωρεί ότι η αφαίρεση του άνω θραύσματος είναι υποχρεωτική σε νέους ασθενείς ηλικίας κάτω των 20-25 ετών, ειδικά με αγκυλώσεις της κροταφογναθικής άρθρωσης τραυματικής αιτιολογίας, καθώς και με υποτροπιάζουσες αγκυλώσεις οποιασδήποτε αιτιολογίας. Η επέμβαση σε ασθενείς μεγαλύτερης ηλικίας μπορεί να περιοριστεί μόνο σε οστεοτομία. μικρογραφία|Εικ.4. Διάφορα μεγέθη της βελόνας Kerger Μετά την αφαίρεση ή την κατάλληλη επεξεργασία του άνω θραύσματος, στο κάτω θραύσμα του κλάδου της γνάθου δημιουργείται μια υποδοχή, κατόπιν αφαίρεσης της σπογγώδης ουσίας σε βάθος 1-1,5cm, στην οποία τοποθετείται ένα επεξεργασμένο οστεοχόνδρινο ομοιομόσχευμα από το πλευρό.
Η μεταμόσχευση πραγματοποιείται με έναν από τους δύο τρόπους. Εάν η δημιουργημένη υποδοχή είναι αρκετά ευρεία, τότε το τμήμα του οστού του μοσχεύματος μήκους 1-1,5cm τοποθετείται ολόκληρο στην υποδοχή. Εάν όμως η υποδοχή είναι στενή, το τμήμα του οστού του μοσχεύματος διαιρείται διαμήκως, με το ένα μισό του μοσχεύματος να τοποθετείται στην υποδοχή, και το άλλο μισό στην εξωτερική επιφάνεια της κάτω γνάθου. Και οι δύο μέθοδοι επιτυγχάνουν καλή στερέωση του μοσχεύματος και δεν απαιτούν επιπλέον οστεοσύνθεση (Εικ.6). μικρογραφία|Εικ.5. Τράβηγμα του κάτω θραύσματος του κλάδου προς τα κάτω Για τον προσδιορισμό του μεγέθους του οστεοχονδριακού ομοιομοσχεύμαυος, που αντικαθιστά το ελάττωμα του κλάδου της κάτω γνάθου, πρέπει να ληφθεί υπόψη το μέγεθος της αφαιρεθείσας οστικής μάζας και ο βαθμός σύμπτυξης του προσβεβλημένου κλάδου της γνάθου.
Πανεπιστήμιο του Σικάγου
Πανεπιστημιόπολη
Μετά το 1950 ο γοτθικός ρυθμός άρχισε να παραχωρεί τη θέση του σε σύγχρονους ρυθμούς. Το 1955 ο Έερο Σάαρινεν ανέλαβε την ανάπτυξη ενός δεύτερου βασικού σχεδίου, που οδήγησε στην κατασκευή κτηρίων όπως το σύμπλεγμα Laird Bell της Νομικής Σχολής και ένα κτίσμα που σχεδιάσθηκε από τον Λούντβιχ Μις φαν ντερ Ρόε για να στεγάσει τη Σχολή Διοικήσεως Κοινωνικών Υπηρεσιών, αλλά και το μεγαλύτερο οικοδόμημα στην πανεπιστημιόπολη, τη Βιβλιοθήκη Ρέγκενσταϊν σε σχέδια Walter Netsch και μπρουταλιστικό στιλ, που συμπληρώθηκε το 2011 με τον γυάλινο θόλο της «Βιβλιοθήκης Joe & Rika Mansueto», που λειτουργεί ως αναγνωστήριο και ταυτόχρονα αποθετήριο βιβλίων.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Επομένως, το μήκος του κλάδου της κάτω γνάθου στην πληγείσα πλευρά αντιστοιχεί στο μήκος του κλάδου στην υγιή πλευρά, ενώ η τεχνητή άρθρωση δημιουργείται σχεδόν στο επίπεδο του φυσικού.
Πανεπιστήμιο του Σικάγου
Πανεπιστημιόπολη
Η τοποθεσία της πρώτης πυρηνικής αντιδράσεως («Chicago Pile-1») έχει ανακηρυχθεί National Historic Landmark και διακοσμείται από το γλυπτό του Χένρυ Μουρ με τίτλο «Πυρηνική Ενέργεια». Το ίδιο και ο Οίκος Ρόμπι (Robie House), έργο του Φρανκ Λόιντ Ράιτ που αγοράσθηκε από το πανεπιστήμιο το 1963, αλλά και το Δωμάτιο 405 του Εργαστηρίου Τζωρτζ Χέρμπερτ Τζόουνς, όπου ο Γκλεν Θ. Σίμποργκ και η ομάδα του έγιναν οι πρώτοι άνθρωποι στην Ιστορία που παρήγαγαν πλουτώνιο.
thumb|left|Το Παρεκκλήσιο Ροκφέλερ (1928) σε νεογοτθικό ρυθμό thumb|right|Το Αθλητικό Κέντρο Τζέραλντ Ράτνερ, που άνοιξε το 2003 και είναι σχεδιασμένο από τον [[Σέζαρ Πέλι, στεγάζει τα αθλήματα του βόλεϊ, του μπάσκετ, της πάλης αλλά και της κολύμβησης]]
Δορυφορικές πανεπιστημιοπόλεις
Το Πανεπιστήμιο του Σικάγου διατηρεί και εγκαταστάσεις έξω από την κύρια πανεπιστημιόπολη. Η Επιχειρηματική Σχολή έχει πανεπιστημιοπόλεις στηΣιγκαπούρη, το Λονδίνο και στο κέντρο του Σικάγου (στη Στρήτερβιλ). Διάφορα προγράμματα σπουδών στεγάζονται στο Κέντρο των Παρισίων, στην αριστερή όχθη του Σηκουάνα. Το φθινόπωρο του 2010 το Πανεπιστήμιο άνοιξε και ένα Κέντρο Σπουδών στο Πεκίνο, το 2014 στο Νέο Δελχί και το 2015 στο Χονγκ Κονγκ.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Η παρακολούθηση των περιστατικών από τον συγγραφέα έχει δείξει ότι εάν το οστικό τμήμα του ομοιομοσχεύματος προεξέχει περισσότερο από 1cm, τότε μπορεί να συμβεί η απορρόφηση του. Επομένως, με σημαντική σύμπτυξη του κλάδου της κάτω γνάθου, η τεχνητή άρθρωση πρέπει να δημιουργηθεί κάπως χαμηλότερα από τη φυσική.
Ο συγγραφέας, καθοδηγούμενος από το γεγονός ότι οι κινήσεις στην τεχνητή άρθρωση μοιάζουν με τις κινήσεις στην άρθρωση του μεντεσέ, πιστεύει ότι η θέση της τεχνητής άρθρωσης, που είναι ελαφρώς χαμηλότερη από τη φυσική, χειροτερεύει ελάχιστα τη λειτουργία της κάτω γνάθου. μικρογραφία|Εικ.6. Εμφύτευση του οστεοχονδρικού αλλομόσχευματος Το πιο σημαντικό για την ελεύθερη κίνηση σε μια άρθρωση τύπου μεντεσέ είναι το σχήμα της άρθρωσης. Η πλέον βέλτιστη θεωρείται μια στρογγυλή ή στρογγυλεμένη αρθρική επιφάνεια. Τότε κατά την κίνηση της άρθρωσης, η επαφή της κεφαλής με το άνω θραύσμα θα είναι ελάχιστη. Γι’ αυτό, κατά την επεξεργασία, το τμήμα χόνδρου του μοσχεύματος στρογγυλεύεται.
Πανεπιστήμιο του Σικάγου
Διοίκηση και οικονομικά
thumb|Το εσωτερικό του Hutchinson Commons Το Πανεπιστήμιο του Σικάγου διοικείται από ένα διοικητικό συμβούλιο, που επιβλέπει τη μακροπρόθεσμη ανάπτυξη και αποτελείται από 50 μέλη, συμπεριλαμβανομένου του προέδρου του Πανεπιστημίου. Απευθείας υφιστάμενοι του προέδρου είναι ο πρύτανης (provost), 14 αντιπρόεδροι, οι διευθυντές των Εργαστηρίων Φέρμιλαμπ και Αργκόν, ο γραμματέας του ιδρύματος και ο συνήγορος του φοιτητή Σημερινός πρύτανης είναι ο καθηγητής της φυσικής Έρικ Άιζακς και πρόεδρος ο μαθηματικός Ρόμπερτ Ζίμερ.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Ο επιμήκης κλάδος μετά τη μεταμόσχευση του μοσχεύματος και ολόκληρη η γνάθος μετατοπίζονται προς την υγιή πλευρά και προς τα εμπρός, με αποτέλεσμα το πηγούνι να μετατοπίζεται προς τη μέση και η βύθισή του μειώνεται σημαντικά.
Πανεπιστήμιο του Σικάγου
Διοίκηση και οικονομικά
Το αποθεματικό του ιδρύματος ήταν το 2013 το 12ο μεγαλύτερο εκπαιδευτικού ιδρύματος στις ΗΠΑ, εκτιμώμενο σε περίπου 6,6 δισεκατομμύρια δολάρια.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Ως ακόλουθο της μετατόπισης της κάτω γνάθου προς τα εμπρός, στην υγιή πλευρά πίσω της κάτω γνάθου, εμφανίζεται μια αξιοσημείωτη εμβάθυνση των μαλακών ιστών. Για να εξαλειφθεί αυτή η βύθιση εμφυτεύεται ένα κομμάτι ομοιοχόνδρου μήκους ίσο με το μήκος του κλάδου της κάτω γνάθου και πλάτος περίπου 1,5-2cm. Μετά την κατάλληλη επεξεργασία του ομοιοχόνδρου ανοίγουν δύο ή τρεις οπές σε αυτόν και μέσω αυτών των οπών με χειρουργικό ράμμα (catgut) το μόσχευμα προσκολλάται στο περιόστεο του κλάδου της γνάθου και στους μαλακούς ιστούς στο οπίσθιο άκρο του κλάδου της κάτω γνάθου.
Μετά το τέλος της επέμβασης μεταξύ των μόνιμων δοντιών προσωρινά τοποθετούνται λαστιχένια ή πλαστικά μπλοκ, ενώ οι γνάθοι συνδέονται με πλάκες σύρματος με αγκιστρωμένες βίδες σε κατάσταση μέγιστης διόρθωσης για 30-40 ημέρες μέχρι την οστεοενσωμάτωση του μοσχεύματος. Δεν χορηγείται μηχανοθεραπεία στην μετεγχειρητική περίοδο.
Ως αποτέλεσμα της επέμβασης τα σημεία πρόσδεσης των μασητήριων μυών μετακινούνται σε σχέση με την εκτεταμένη κάτω γνάθο, ενώ η παρατεταμένη ακινητοποίηση της κάτω γνάθου συμβάλλει στην ισχυρή ανάπτυξη αυτών των μυών, κάτι που αποτελεί προϋπόθεση για τη σταθερή συγκράτηση της γνάθου στη νέα θέση.
Μια παρόμοια τεχνική χρησιμοποιείται για τη θεραπεία της αμφίπλευρης αγκύλωσης της κροταφογναθικής άρθρωσης, με μόνη διαφορά ότι η επέμβαση πραγματοποιείται και στις δύο πλευρές σε ένα στάδιο. Ταυτόχρονα διορθώνεται σημαντικά και η μικρογένεια.
Ο συγγραφέας δεν βλέπει την ανάγκη να χωρίζεται η επέμβαση σε δύο στάδια, όπως συνιστάται από τους A.A. Limberg  (1951), P.M. Medvedev (1953), Poweleit, Kratz  (1959), Bornstein, Ramon (1963). Αυτοί και μερικοί άλλοι συγγραφείς ξεκινούν την αρθροπλαστική της δεύτερης άρθρωσης 3 με 4 εβδομάδες μετά την πρώτη επέμβαση. Ο διαχωρισμός της επέμβασης σε δύο στάδια συνοδεύεται πάντοτε από δύσκολες εμπειρίες ασθενών, από την ανάγκη εκ νέου νάρκωσης και άλλων αρνητικών πτυχών.
Πανεπιστήμιο του Σικάγου
Σπουδές
Το ακαδημαϊκό έτος του πανεπιστημίου διαιρείται σε 4 τρίμηνα (και όχι σε δύο εξάμηνα): Το θερινό (Ιούνιος-Αύγουστος), το φθινοπωρινό (Σεπτέμβριος–Δεκέμβριος), το χειμερινό (Ιανουάριος-Μάρτιος) και το εαρινό (Απρίλιος-Ιούνιος). Οι προπτυχιακοί φοιτητές παίρνουν τρία ή 4 μαθήματα κάθε τρίμηνο των περίπου 11 εβδομάδων. Συνήθως το ακαδημαϊκό έτος αρχίζει στα τέλη Σεπτεμβρίου και λήγει στα μέσα Ιουνίου.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Πριν και μετά τη χειρουργική επέμβαση, πραγματοποιούνται θεραπευτικές ασκήσεις. Επίσης, μετά τη χειρουργική επέμβαση συνταγογραφείται φυσιοθεραπευτική αγωγή σε ασθενείς που είχαν προσωρινή μερική παράλυση μεμονωμένων κλάδων του νεύρου του προσώπου και σε ασθενείς με συμπτώματα υπολειπόμενων φλεγμονώδους ιστών.μικρογραφία|α). Έκθεση και οστεοτομία του κλάδου της γνάθου μικρογραφία|β). Στερέωση μεταμόσχευσης με συρμάτινο ράμμα
=== Αρθροπλαστική με τη μέθοδο της Ν.Ν. Κασπάροβα  ===
Μετά την έκθεση της γωνίας και του κλάδου της γνάθου (μέσω της υπογνάθιας τομής), πραγματοποιείται οστεοτομία του κλάδου (α), γίνεται χειρουργικός καθαρισμός της στοματικής κοιλότητας, φτιάχνονται οδοντικοί νάρθηκες και στερεώνεται η γνάθο στη σωστή θέση.
Πανεπιστήμιο του Σικάγου
Το προπτυχιακό κολέγιο
Οι προπτυχιακοί φοιτητές είναι όλοι υποχρεωμένοι να πάρουν τα μαθήματα του «Κοινού Πυρήνα» (βλ. παραπάνω), που το 2012-2013 διδάσκονταν σε τάξεις των 17 φοιτητών το πολύ. Σήμερα αυτά τα υποχρεωτικά μαθήματα είναι 15 συν απόδειξη της ευχέρειας σε μία ξένη γλώσσα. Τα προπτυχιακά μαθήματα στο Πανεπιστήμιο του Σικάγου είναι γνωστά για τον εξαιρετικά απαιτητικό χαρακτήρα τους, τις πολλές εργασίες και την ακαδημαϊκή τους δυσκολία: σύμφωνα με τον βρετανικό οδηγό Uni in the USA, «ανάμεσα στην ακαδημαϊκή αφρόκρεμα των αμερικανικών πανεπιστημίων – Χάρβαρντ, Γέιλ, Πρίνστον, MIT και Σικάγου – είναι το Παν/μιο του Σικάγου που μπορεί πειστικότερα να ισχυρισθεί ότι παρέχει την αυστηρότερη και εντονότερη μαθησιακή εμπειρία».
right|thumb|225px|Το Eckhart Hall στεγάζει τα τμήματα μαθηματικών και στατιστικής του πανεπιστημίου.
Τα μεταπτυχιακά τμήματα
Οι μεταπτυχιακές σχολές και επιτροπές διαιρούνται επίσης σε 4 τομείς (divisions): Βιολογικών, φυσικών, κοινωνικών και ανθρωπιστικών επιστημών. To 2014, το Πανεπιστήμιο είχε εγγεγραμμένους 3.468 μεταπτυχιακούς φοιτητές: 461 στις βιλογικές επιστήμες, 819 στις ανθρωπιστικές, 1.024 στις φυσικές και 1.164 στις κοινωνικές.
Υπάρχουν επίσης αρκετές επιτροπές για διεπιστημονικές μελέτες, όπως π.χ, την Επιτροπή Κοινωνικής Σκέψεως.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Η υπέρθεση του μοσχεύματος στην εξωτερική επιφάνεια του χαμηλωμένου κλάδου της κάτω γνάθου παρέχει επαρκή επιφάνεια επαφής μεταξύ των θραυσμάτων των οστών και την εξάλειψη της επιπεδότητας του σώματος της κάτω γνάθου. Το άνω άκρο της μεταμόσχευσης είναι ημισφαιρικό (β) και στερεώνεται με συρμάτινο ράμμα από ανοξείδωτο χάλυβα που εξασφαλίζει στατική συμπίεση και ακινησία των παρακείμενων οστικών επιφανειών.
Πανεπιστήμιο του Σικάγου
Οι επαγγελματικές σχολές
Το Πανεπιστήμιο έχει επτά επαγγελματικές σχολές: την Ιατρική Σχολή «Πρίτσκερ» (Pritzker School of Medicine), την Επιχειρηματική Σχολή «Booth» (Booth School of Business), τη Νομική Σχολή, τη Θεολογική Σχολή, τη Σχολή Δημόσιας Πολιτικής «Harris» (Harris School of Public Policy Studies), ηΣχολή Επαγγελματικών Σπουδών «Graham» (Graham School of Continuing Liberal and Professional Studies) και η Σχολή Διοικήσεως Κοινωνικών Υπηρεσιών (School of Social Service Administration).
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Η νέα αρθρική επιφάνεια πρέπει να έχει τέτοιο σχήμα και μέγεθος ώστε να αποφεύγεται η εξάρθρωση της άρθρωσης κατά το άνοιγμα του στόματος
Πανεπιστήμιο του Σικάγου
Συνδεδεμένοι ακαδημαϊκοί θεσμοί
Το Πανεπιστήμιο έχει και άλλα ινστιτούτα και ακαδημαϊκούς θεσμούς πέρα από τις προπτυχιακές και μεταπτυχιακές του Σχολές. Λειτουργεί το Πειραματικό Σχολείο του Πανεπιστημίου του Σικάγου (University of Chicago Laboratory Schools), ένα ιδιωτικό ολοήμερο σχολείο που καλύπτει την εκπαίδευση από το νηπιαγωγείο μέχρι το αντίστοιχο της τρίτης Λυκείου συν ημερήσια φροντίδα των μαθητών, το Ορθογενικό Σχολείο «Σόνια Σάνκμαν» (Sonia Shankman Orthogenic School) για παιδιά και εφήβους με προβλήματα συμπεριφοράς και συναισθηματικές διαταραχές και 4 δημόσια σχολεία στο Σάουθ Σάιντ του Σικάγου, που διοικούνται από το Ινστιτούτο Αστικής Εκπαιδεύσεως του Πανεπιστημίου. Επιπροσθέτως, λειτουργεί το Hyde Park Day School για μαθητές με μαθησιακές δυσκολίες μέσα στην πανεπιστημιούπολη. Υπάρχει επίσης ένα πρόγραμμα που αποκαλείται «Συμβούλιο Προχωρημένων Μελετών στις Κοινωνικές Επιστήμες», το οποίο διευθύνει διεπιστημονικά εργαστήρια που παρέχουν ένα φόρουμ παρουσιάσεως ερευνών σε εξέλιξη για μεταπτυχιακούς φοιτητές, καθηγητές και επισκέπτες επιστήμονες. Το Πανεπιστήμιο κατέχει επίσης τις Πανεπιστημιακές Εκδόσεις του Σικάγου (University of Chicago Press), που είναι ο μεγαλύτερος πανεπιστημιακός εκδοτικός οίκος στις ΗΠΑ.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Μετά την επέμβαση, συνταγογραφείται προφυλακτική αντιβακτηριακή (αντιφλεγμονώδης) θεραπεία, καθώς και θεραπεία αφυδάτωσης και απευαισθητοποίησης.
Πανεπιστήμιο του Σικάγου
Το σύστημα βιβλιοθηκών
thumb|Η Βιβλιοθήκη Χάρπερ Το σύστημα βιβλιοθηκών του Πανεπιστημίου αποτελείται από 6 βιβλιοθήκες, οι οποίες περιέχουν συνολικά 9,8 εκατομμύρια τόνους, τον 11ο μεγαλύτερο αριθμό βιβλίων σε σύστημα βιβλιοθηκών στις ΗΠΑ. Η κύρια βιβλιοθήκη του ιδρύματος είναι η Βιβλιοθήκη Ρέγκενστάιν (Regenstein), που περιέχει μία από τις μεγαλύτερες συλλογές τυπωμένων τόμων στις ΗΠΑ. Η Βιβλιοθήκη «Joe & Rika Mansueto» λειτουργεί από το 2011 ως αναγνωστήριο και στεγάζει ένα αυτόματο σύστημα αποθηκεύσεως και ανακτήσεως βιβλίων. Η Βιβλιοθήκη «John Crerar» περιέχει πάνω από 1,3 εκατομμύριο τόμους βιολογικών και ιατρικών επιστημών, καθώς και συλλογές γενικής επιστήμης και φιλοσοφίας και ιστορίας της επιστήμης και τεχνολογίας. Υπάρχουν επίσης ειδικότερες βιβλιοθήκες, όπως η Νομική Βιβλιοθήκη «D'Angelo» και η Βιβλιοθήκη «Eckhart» για τα μαθηματικά και την επιστήμη υπολογιστών. Η Βιβλιοθήκη Χάρπερ (Harper Memorial Library) δεν φιλοξενεί πια βιβλία, αλλά παρέχει, όπως και η Ρέγκενστάιν, έναν χώρο μελέτης στην παν/πολη ανοικτό 24 ώρες το εικοσιτετράωρο.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Η κάτω γνάθο στερεώνεται (μία ημέρα μετά τη χειρουργική επέμβαση υπό αναισθησία) για ένα μήνα. Μετά την αφαίρεση της στερέωσης, ενδείκνυται θεραπευτική αποκατάσταση της στοματικής κοιλότητας, λειτουργική θεραπεία και ορθοδοντική διόρθωση της σύγκλεισης των δοντιών.
Πανεπιστήμιο του Σικάγου
Ερευνητική δραστηριότητα
thumb|left|255px|Αεροφωτογραφία του [[Φέρμιλαμπ, ενός από τα ερευνητικά εργαστήρια που ανήκουν μερικώς στο Πανεπιστήμιο του Σικάγου]] Το οικονομικό έτος 2006 το Πανεπιστήμιο του Σικάγου δαπάνησε 305,3 εκατομμύρια δολάρια για επιστημονική έρευνα Χαρακτηρίζεται από το Carnegie Foundation for the Advancement of Teaching ως ίδρυμα με «πολύ υψηλή ερευνητική δραστηριότητα» και αποτελεί ιδρυτικό μέλος της Ενώσεως Αμερικανικών Πανεπιστημίων.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
μικρογραφίαμικρογραφία
Πανεπιστήμιο του Σικάγου
Ερευνητική δραστηριότητα
Το Πανεπιστήμιο έχει 12 ερευνητικά ινστιτούτα και 113 ερευνητικά κέντρα στην πανεπιστημιόπολη. Ανάμεσα σε αυτά συγκαταλέγονται το Ινστιτούτο Ανατολικών Σπουδών (ταυτόχρονα μουσείο και ερευνητικό κέντρο) και το Κέντρο Μελετών Μέσης Ανατολής. Το Πανεπιστήμιο είναι επιπλέον συνδεδεμένο με άλλα ερευνητικά ιδρύματα: Διοικεί μερικώς το Εθνικό Εργαστήριο Αργκόν (που συνιστά μέρος του «εθνικού συστήματος εργαστηρίων» του αμερικανικού Υπουργείου Ενέργειας) και είναι συνιδιοκτήτης του εργαστηρίου σωματιδιακής φυσικής Φέρμιλαμπ και του Αστεροσκοπείου του Απάτσι Πόιντ στο Νέο Μεξικό. Το 2013 το Πανεπιστήμιο ανακοίνωσε ότι συνδεόταν με το πρώην ανεξάρτητο Θαλάσσιο Βιολογικό Εργαστήριο του Γουντς Χόουλ.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
=== Αρθροπλαστική με τη μέθοδο του Δ.Μ. Νικάνδροβ === Μετά την εκτομή ολόκληρου του οστικού συσσωματώματος (α) στην περιοχή της τροποποιημένης άρθρωσης, εισάγεται ένα πλευρικό αυτομόσχευμα (μόσχευμα που προέρχεται από το σώμα του ίδιου του ασθενούς) στο προκύπτον ελάττωμα (β), που αποτελείται από ένα μέρος του πλευρού και 2cm χόνδρου με επιφυσιακή πλάκα μεταξύ τους.
Από το τμήμα του χόνδρου σχηματίζεται η ομοιότητα της κεφαλής της κάτω γνάθου (γ, υποδεικνύεται με το βέλος), που εισάγεται μέσα στην κοιλότητα της κάτω γνάθου. Το μόσχευμα πρέπει να έχει τέτοιο μήκος και πλάτος ώστε να είναι δυνατόν να επιμηκυνθεί ο υπανάπτυκτος κλάδος της γνάθου και να μετατοπιστεί προς τα εμπρός για να δώσει στο πηγούνι μια συμμετρική (διάμεση) θέση.
Το μόσχευμα στερεώνεται με ράμμα οστού.
Πανεπιστήμιο του Σικάγου
Ερευνητική δραστηριότητα
Το Πανεπιστήμιο του Σικάγου υπήρξε η τοποθεσία στην οποία έλαβαν χώρα μερικά σημαντικά επιστημονικά πειράματα και εξελίξεις. Στα οικονομικά το ίδρυμα διεδραμάτισε σπουδαίο ρόλο στη διαμόρφωση των θεωριών της ελεύθερης αγοράς. Εκεί αναπτύχθηκε η λεγόμενη «οικονομική σχολή του Σικάγου», το ρεύμα οικονομικής σκέψεως που υποστηρίχθηκε από τον Μίλτον Φρίντμαν και άλλους οικονομολόγους. Το Τμήμα Κοινωνιολογίας του πανεπιστημίου υπήρξε το πρώτο ανεξάρτητο τμήμα για την επιστήμη αυτή στις ΗΠΑ και δημιούργησε τη λεγόμενη «σχολή του Σικάγου στην κοινωνιολογία». Στη φυσική κατασκευάσθηκε ο πρώτος πρωτόγονος πυρηνικός αντιδραστήρας, ο «Chicago Pile-1», με τον οποίο επιτεύχθηκε η πρώτη τεχνητή αυτοσυντηρούμενη αλυσιδωτή πυρηνική αντίδραση στην ανθρώπινη Ιστορία, μέρος του Προγράμματος Μανχάταν, το 1942. Επίσης εδώ έλαβε χώρα το περίφημο πείραμα σταγονιδίων λαδιού του Μίλικαν που προσδιόρισε το ηλεκτρικό φορτίο του ηλεκτρονίου και η ανάπτυξη της τεχνικής χρονολόγησης με ραδιάνθρακα από τον Γουίλαρντ Λίμπυ το 1947. Το χημικό πείραμα Miller-Urey, που δοκίμασε να αναπαραγάγει το τρόπο με τον οποίο δημιουργήθηκε η ζωή πάνω στη Γη, διεξάχθηκε στο Πανεπιστήμιο του Σικάγου, όπως και τα πειράματα των Ναθάνιελ Κλάιτμαν και Γιουτζήν Ασερίνσκυ που οδήγησαν στην ανακάλυψη του ύπνου REM το 1953.
Το Τμήμα Αστρονομίας και Αστροφυσικής του Πανεπιστημίου έχει στην ιδιοκτησία του το Αστεροσκοπείο Γιέρκς Γουίλιαμς Μπέι της πολιτείας του Ουισκόνσιν από το 1897, στο οποίο βρίσκεται το μεγαλύτερο διοπτρικό τηλεσκόπιο του κόσμου εδώ και πάνω από έναν αιώνα.
Αγκύλωση της κροταφογναθικής άρθρωσης
Μέθοδοι θεραπείας της αγκύλωση της κροταφογναθικής άρθρωσης
Η ακινητοποίηση της κάτω γνάθου (για 25-30 ημέρες) πραγματοποιείται με νάρθηκες οδοντικών συρμάτων. Μετά την αφαίρεσή τους, χρησιμοποιείται ενεργή μηχανοθεραπεία. μικρογραφία Σύμφωνα με τα διαθέσιμα δεδομένα, είναι δυνατή η ανάπτυξη του μοσχεύματος διατηρώντας τις επιφυσιακές πλάκες, καθώς και η ανάπτυξη του αυτομοσχεύματος στα παιδιά. Το γεγονός αυτό έχει μεγάλη σημασία για να διατηρηθεί η συμμετρία του προσώπου στο μακροπρόθεσμο διάστημα μετά την επέμβαση στα παιδιά, όταν, στην περίπτωση χρήσης των αλλογενών ή ετερογενών (οστό ζωικής προέλευσης) μοσχευμάτων, είναι απαραίτητο να δοθεί στο πηγούνι μια θέση υπερδιόρθωσης.
Παραπομπές
Κατηγορία:Αρθρώσεις
Πανεπιστήμιο του Σικάγου
Τέχνες
thumb|upright|Το κτήριο Saieh Hall, που στεγάζει το Τμήμα Οικονομικών και το Ινστιτούτο Becker Friedman. Το πρόγραμμα τεχνών του Πανεπιστημίου ενώνει τμήματα και επιμέρους προγράμματα στον Τομέα Ανθρωπιστικών Επιστημών και στο προπτυχιακό κολέγιο με επαγγελματικούς οργανισμούς όπως το Θέατρο Court του Σικάγου, το Μουσείο Τέχνης Σμαρτ στην πανεπιστημιόπολη και το μουσείο σύγχρονης τέχνης «Renaissance Society», καθώς και φοιτητικές καλλιτεχνικές ενώσεις. Υπάρχουν ειδικοί σε τομείς όπως η κριτική της σύγχρονης τέχνης και η ιστορία του κινηματογράφου. Το Πανεπιστήμιο προσφέρει διδακτορικό στη μουσική σύνθεση από το 1933 και στις «σπουδές κινηματογράφου και media» από το 2000. Ακόμα, έχει προπτυχιακά προγράμματα που προσφέρουν πτυχία στις εικαστικές τέχνες, στη μουσική, στην ιστορία της τέχνης κ.ά., και πιο πρόσφατα στις θεατρικές σπουδές (2002). Τα υποχρεωτικά μαθήματα του «Κοινού Πυρήνα» των προπτυχιακών σπουδών περιλαμβάνουν τις «Δραματικές, μουσικές και εικαστικές τέχνες», οπότε οι φοιτητές μελετούν ιστορία των τεχνών, γλυπτική κλπ.. Several thousand major and non-major undergraduates enroll annually in creative and performing arts classes. . Το Πανεπιστήμιο του Σικάγου θεωρείται συχνά ο τόπος όπου γεννήθηκε η αμερικανική αυτοσχέδια κωμωδία (improvisational comedy), με τον φοιτητικό θίασο «Compass Players» το 1959. Τον Οκτώβριο του 2012 άνοιξε το Κέντρο Τεχνών «Reva & David Logan» μετά από δωρεά 35 εκατομμυρίων δολαρίων από το ομώνυμο ζευγάρι το 2007. Το κέντρο αυτό, που είναι κτισμένο εξ ολοκλήρου από γυαλί, περιλαμβάνει χώρους για εκθέσεις, παραστάσεις, μαθήματα και παραγωγή media.
Φήμη και κατατάξεις
Το Πανεπιστήμιο του Σικάγου ως σύνολο κατατάχθηκε το 2015 ως το τέταρτο καλύτερο στις ΗΠΑ από το U.S. News & World Report και το όγδοο καλύτερο στις ΗΠΑ από την Κατάταξη της Σαγκάης (Academic Ranking of World Universities, ARWU). Παγκοσμίως, το ίδιο έτος κατατάχθηκε ένατο από την ARWU και δέκατο από τα QS World University Rankings και τους Times (Times Higher Education World University Rankings). Ακόμα σημαντικότερο είναι το ότι οι παραπάνω και άλλοι οργανισμοί και συστήματα κατατάξεως έχουν τοποθετήσει διαχρονικά πολλάκις το Πανεπιστήμιο του Σικάγου ανάμεσα στα δέκα καλύτερα του κόσμου.
Ειδικότερα, το ίδρυμα έχει ισχυρή φήμη για την ανάδειξη επιτυχημένων επιχειρηματιών και δισεκατομμυριούχων. Κατατάχθηκε το όγδοο καλύτερο παγκοσμίως από το Business Insider. Η Επιχειρηματική του Σχολή (Booth School of Business) έχει αναγνωρισθεί ως η καλύτερη στον κόσμο.
Ως προς τις άλλες μεταπτυχιακές και επαγγελματικές Σχολές, η Νομική και η Ιατρική κατέχουν συνήθως μία θέση μέσα στις 5 και στις 10 καλύτερες των ΗΠΑ, αντιστοίχως. Ιδιαίτερη επίσης είναι η φήμη του Πανεπιστήμιο του Σικάγου στις κοινωνικές επιστήμες, με πολλές κατατάξεις να το κατατάσσουν ανάμεσα στα 5 καλύτερα στον κόσμο σε αυτό το πεδίο.
Δημογραφικά φοιτητικού σώματος
Το 2012 το 56,3% του συνόλου των φοιτητών του Πανεπιστημίου ήταν άνδρες και το 43,7% γυναίκες. Στο προπτυχιακό Κολέγιο, το ποσοστό των γυναικών ανερχόταν στο 48,7%, ενώ στις μεταπτυχιακές σχολές ήταν 41,7% και στις επαγγελματικές μόλις 38,8%.
Το ίδιο έτος, οι διεθνείς φοιτητές και φοιτήτριες (μη Αμερικανοί πολίτες) αντιπροσώπευαν το 18,9% του φοιτητικού σώματος. Το ποσοστό αυτό ήταν 9,7% στις προπτυχιακές σπουδές, ενώ στις μεταπτυχιακές ανερχόταν στο 31,2%. Το 4,3% των φοιτητών (και φοιτητριών) ήταν Αφροαμερικανοί.
Σε απόλυτους αριθμούς, το φθινόπωρο του 2014 το Πανεπιστήμιο του Σικάγου ενέγραψε 5.792 φοιτητές και φοιτήτριες στο προπτυχιακό κολέγιο, 3.468 στους 4 μεταπτυχιακούς τομείς και 5.984 στις επαγγελματικές του σχολές, συνολικά 15.244 άτομα. Η εισαγωγή για προπτυχιακές σπουδές γίνεται όλο και πιο επιλεκτική: το 2015 το προπτυχιακό κολέγιο του Πανεπιστημίου δέχθηκε για εγγραφή μόλις το 7,8% όσων είχαν υποβάλει αίτηση, που είναι το χαμηλότερο ποσοστό στην ιστορία του.